# Germaanish

| Germaanish |
| --- |
| *Deutsch* |
|  |
| Dooghyssagh ayns | Yn Ghermaan, Yn Austeyr, Yn Elveeish, Liechtenstein, Lucsemburg |
| Loayreyderyn dooghyssagh | Y Ghermaanish Chadjinit: 90 millioon (1990) - 98 millioon (2005) Germaanisheyryn 'sy clane: 120 millioon (1990–2005) Loayreyderyn L2: 80 millioon (2006) |
| Kynney çhengey | Ind-Oarpagh
* Germaanagh
	+ Germaanagh Sheear
		- **Germaanish**
 |
| Staydys oikoil |
| Çhengey oikoil ayns |  Yn Unnaneys Oarpagh Çhengey oikoil as obbree

---

 Y Ghermaan  Yn Austeyr  Yn Elveeish  Y Çheeroyl Yiass (Yn Iddaal)  Liechtenstein  Lucsemburg  Y Velg (Pobbyl ny Germaanisheyryn 'sy Velg) |
| Mynçhengey ennit ayns |  Y Phobblaght Çheck  Y Danvarg  Yn Ungaar
 Y Chassaghstaan
 Yn Iddaal (Trentino)
 Y Nameeb (Çhengey ashoonagh; çhengey oikoil 1984–90)  Y Pholynn (Çhengey choonee)  Y Romaan  Y Roosh  Y Clovack (Çhengey oikoil valjagh Krahule/Blaufuß)  Y Vrasseel (Çhengey cho-oikoil valjagh ayns Pomerode)  Ard-valley yn Phaab (Çhengey reiree as chioneyssagh ny h-Arreyderyn Elveeishagh) |
| Er ny churmey lesh | *stiureyder erbee* |
| Coadyn çhengey |
| ISO 639-1 | `de` |
| ISO 639-2 | `deu` |
| ISO 639-3 | `deu` |

She fer jeh ny çhengaghyn Germaanagh **Germaanish** (*Deutsch*; focklit magh myr [ˈdɔʏtʃ]  ( eaisht)). She çhengey Ghermaanagh Heear ee, gollrish Baarle, Ollanish, as Affrickaanish. She fer jeh ny çhengaghyn smoo loayrit 'sy theihll t'ayn as t'ee coontit myr y chied çhengey ghooghyssagh 'syn Unnaneys Oarpagh. Ta ny smoo na 120 millioon loayrtee eck as t'ee loayrit liorish mysh 80 millioon loayrtee neu-ghooghyssagh. Ta Germaanish chadjinit goll er ynsaghey ayns scoillyn, ollooscoillyn as Undinyssyn Goethe feie yn chruinney.

Haink y chooid smoo jeh ny fockleyn ayns Germaanish woish Shenn Ghermaanish as yn lught çhengagh Injey-Oarpagh. Neeshtagh ta focklyn ayn voish Ladjyn as Ghreagish, as fir elley voish Frangish as Baarle.

Ta Germaanish goll er screeu 'syn abbyrlhit Ladjynagh. Chammah's ny 26 lettyryn cadjin, ta tree breeocklyn ayn as U*mlaut*yn orroo (Ä/ä, Ö/ö, and Ü/ü) as y lettyr ß.

## Reamys y Ghermaanish

Ta boodeeyssyn dy Ghermaanisheyryn ry-gheddyn ayns eear-choloin Germaanagh ny Nameeb, steat ren geddyn magh e neuchrogheydys veih'n Affrick Yiass 'sy vlein 1990, myrane lesh ayns king jurnaa arraghey magh Germaanagh gys ny Steatyn Unnaneysit, y Chanadey, Meksico, y Phobblaght Ghominicagh, y Vrasseel, yn Argenteen, y Pharaguay, yn Ooraguay, y Çhillee, y Pheroo, y Veneswaaley (raad hie yn abbyrt Alemán Coloniero er ny lhiassaghey), yn Affrick Yiass, as yn Austrail. 'Sy Nameeb ta undinyssyn ynsee Germaanish freillt ec Germaanee ny Nameeb.

Rere Global Reach (2004), ta 6.9% jeh pobbyl yn eddyr-voggyl ny Ghermaanisheyryn. Rere Netz-tipp (2002), ta 7.7% jeh duillagyn yn eddyr-voggyl screeuit 'sy Ghermaanish, as rere shen t'ee ny nah hengey smoo lurg y Vaarle ayns possan ny çhengaghyn Oarpagh. Myrane lesh shen, t'ad gra dy vel 12% jeh ymmydeyryn Google goaill ynnyd jeh'n eddyr-oaie Germaanish.

Sambylyn y Ghermaanish 'sy theihll laaoil 'sy Nameeb

| Çheer | Lught ny Germaanisheyryn (çheumooie jeh'n Oarpey) |
| --- | --- |
|  SUA | 5,000,000 |
|  Y Vrasseel | 3,000,000 |
|  Yn Argenteen | 1,400,000 |
|  Y Chanadey | 450,000 – 620,000 |
|  Meksico | 200,000 |
|  Yn Austrail | 110,000 |
|  Yn Affrick Yiass | 75,000 (seyraanee eebyrtagh ny Germaan ny lomarcan) |
|  Y Çhillee | 40,000 |
|  Y Pharaguay | 30,000 – 40,000 |
|  Y Teelynn Noa | 37,500 |
|  Y Nameeb | 30,000 (seyraanee eebyrtagh ny Germaan ny lomarcan) |
|  Y Veneswaaley | 10,000 |
|  Y Jordaan | 50,000 |

### Yn Oarpey

Fys er y Ghermaanish 'syn Unnaneys Oarpagh as ayns çheeraghyn cochianglt
Er y chooid smoo, ta'n Ghermaanish goll er loayrt 'sy Ghermaan (raad t'ee myr y phreeu-hengey ec 95% jeh mooinjer y çheer), 'syn Austeyr (89%), 'syn Elveeish (65%), as ec y chooid smoo jeh pobbyl Lucsemburg, as Liechtenstein.

Ta boodeeyssyn Germaanisheyryn Oarpagh ry-gheddyn 'syn Iddaal Hwoaie (ayns Tirol Yiass as ayns baljaghtyn ennagh ayns queiggaghyn elley), ayns Cantoonyn Hiar ny Belg, ayns ardjyn Frangagh ny h-Alsaash as Lorraine, as ayns baljyn beggey joarree yn eear-choontae Jylland Yiass 'sy Danvarg.

Ta boodeeyssyn Germaanisheyryn ry-gheddyn 'sy Phobblaght Çheck, 'sy Clovack, 'syn Ungaar, 'sy Pholynn, 'sy Romaan, 'sy Terb, 'sy Roosh as 'sy Chassaghstaan. Haghyr jee-chlannaghey 'sy chooid smoo jeh ny boodeeyssyn shen lurg ruightaghyn ny Germaanee lurg y Nah Chaggey Mooar as ayns ny 1980yn as ny 1990yn as mooarane dy Ghermaanee garraghey gys y Ghermaan.

## Sambyl

### Focklyn Germaanish

|  |  |
| --- | --- |
| **eins** | un |
| **zwei** | daa |
| **drei** | tree |
| **nein** | dyn, *fockle jiooldagh* |
| **ich** | mee |
| **du** | oo |
| **er** | eh |
| **sie** | ee |
| **es** | eh/ee |
| **wir** | shin |
| **ihr** | shiu |
| **sie** | ad |
| **Deutschland** | Y Ghermaan |

### Bannaghtyn as ve cooyrtoil

|  |  |
| --- | --- |
| **Guten Morgen** | Moghrey mie |
| **Guten Abend** | Fastyr mie |
| **Hallo** | *Hello* ayns Baarle |
| **Wie geht's?** | Kys t'ou? |
| **Bitte** | My sailt |
| **Danke schön** | Gura mie (mooar) ayd |
| **Auf Wiedersehen** | Slane lhiat |
| **Ich heiße ...** | Ta'n ennym orrym ... |

## Imraaghyn

|  |  |
| --- | --- |
|  | *She bun ta'n art shoh.* Cur rish, *son foays y yannoo da Wikipedia.* |